NaiveNeuron/SloPal huggingface dataset:
Horváthová, Eva, poslankyňa NR SR (2022-03-16):
Ďakujem veľmi pekne za slovo. Tak ako som už v úvodnom slove povedala, budeme sa snažiť s týmto zákonom dosiahnuť to, aby ťažko zdravotne postihnuté osoby pri hospitalizácii alebo aj pri ambulant, poskytovaní ambulantnej zdravotnej starostlivosti mali svoju osobu, ktorú si určia, ktorá môže byť ich rodinný príslušník alebo blízka osoba, v snahe zlepšiť komunikáciu, starostlivosť o takýchto pacientov. Pôvodným naším zámerom bolo zahrnúť všetky ťažko zdravotne postihnuté osoby, avšak po takých prvotných analýzach, ktoré sme mali z niektorých poisťovní, hospitalizovaných takýchto osôb je, myslím, ak sa nemýlim teraz, viac ako 14 %, čo by mohlo mať dosť významný efekt na možno na priestorové vybavenie určitých oddelení a podobne. Takže sme zúžili túto skupinu osôb len na tie osoby, ktoré nie sú schopné dať informovaný súhlas, to znamená osoby, všetky detský pacienti s ťažkým zdravotným postihnutím a osoby, ktoré majú svojho zákonného zástupcu. Zákon sa posúval o jeden mesiac a bolo to z dôvodu toho, že tá formulácia, ktorú sme pôvodne navrhovali, nebola úplne jednoznačná a dostačujúca, takže sme si nechali čas a upravili to aj podľa požiadaviek legislatívnej rady vlády aj podľa ministerstva zdravotníctva tak, aby vlastne všetky strany boli spokojné a tá formulácia bola jednoznačná a ľahko uplatniteľná v praxi. To je teda, ten kto nečítal tú spoločnú správu, to je vlastne obsahom aj tých dvoch pozmeňujúcich návrhov v spoločnej správe. Vôbec sa nemení zámer tohto zákona. Nijako sa nerozširuje ani nezužuje, len sa presne vymedzuje, ktoré osoby to sú a že to môže byť v jednom čase iba jedna osoba. Verím, že vás chcem aj poprosiť o podporu a verím, že spoločne schválením tohto návrhu zákona sa nám podarí zlepšiť starostlivosť o osoby s ťažkým zdravotným postihnutím. Ďakujem pekne
Šimečka, Michal, podpredseda NR SR (2024-01-10):
Ja som vedel, že pán poslanec príde k pointe. (Smiech.)
Baránik, Alojz, poslanec NR SR (2020-07-15):
Ja by som nadviazal na to, čo už bolo povedané, a to v reakcii na vystúpenie kolegu Suska. Bol tu iný pozmeňujúci návrh dosť nedávno v tomto pléne predstavený, a to priamo v pléne, nie tak, ako to férovo robí ústavnoprávny výbor pod vedením jeho predsedu dnešného pána Vetráka, bol tu predložený priamo v pléne pozmeňujúci návrh na zmenu ústavy tak, aby váš veľký líder Robert Fico sa mohol stať nieže sudcom Ústavného súdu, ale priamo jeho predsedom, a to už tu bolo schválené, prosím pekne, v tejto snemovni na základe pozmeňujúceho návrhu smeráckeho predsedu ústavného, ústavnoprávneho výboru. A vtedy ste nepovedali pol slova nikto, všetci ste za to hlasovali, aby Robert Fico sa stal predsedom, predsedom Ústavného súdu. Vtedy ste boli ticho a všetci ste za to hlasovali vrátane vašich súčasných opozičných spolupáchateľov. Takže kľud, toto je maximálny férový proces za daných okolností a tie okolnosti sú také, že máme nefunkčnú prokuratúru, máme nefunkčné vedenie prokuratúry a hlavne máme absolútne nefunkčného šéfa Špeciálnej prokuratúry.
Blaha, Ľuboš, podpredseda NR SR (2024-05-09):
Pán poslanec Richard Dubovický.
Vons, Peter, poslanec NR SR (2023-06-16):
Ďakujem. Ja rovnako ako kolegovia plne rešpektujem ten názor tých predstaviteľov tých škôl. Majú, samozrejme, na to právo a chápeme aj to, že im to spôsobí nejaké problémy. Ale, tak ako odznelo aj od mojich predrečníkov, teda ktorí už predtým hovorili, skutočne že my vlastne v mnohých veciach napĺňame to, k čomu nás zaväzuje to, že sme v Európskej únii. Európska únia nám v roku 2008, v rezolúcii nás vyzvala, aj všetky členské štáty, aby každá krajina mala minimálne tri hodiny telesnej výchovy. Čiže ten problém, ktorý teraz tuná riešime, nespôsobujeme my, ktorí sme s týmto návrhom zákona prišli, ale tí, ktorí boli nečinní celé tie roky. To znamená nielen ministerstvo, ktoré zaklincoval pán Gröhling, ktorý to už úplne naplno ukázal, že ako im záleží na tom, aby tá tretia hodina bola. A, presne ako už bolo povedané, tieto problémy nemuseli byť, keby sa to bolo vyriešilo v roku ´21 alebo aj ´22. Takže predstavitelia týchto organizácií, ktorí, samozrejme, vyjadrujú tú nespokojnosť, tú nespokojnosť nech nesmerujú na nás, ktorí sme s týmto návrhom prišli, ale na tých, ktorí nekonali. Zároveň, samozrejme, tak ako, dá sa povedať, vytvárajú tento tlak, aby sa to nejakým spôsobom odsunulo, môžu vytvárať takýto tlak aj na to, aby sa táto tretia hodina dofinancovala, aby to nebolo na úkor možno niektorých tých hodín, ktoré, ktoré možno budú musieť obetovať. To znamená, ten tlak treba spraviť na to, aby táto tretia hodina bola dofinancovaná, pretože už častokrát tu odznelo, že prevencia je oveľa lacnejšia ako, ako potom liečenie. A ja sa ospravedlňujem všetkým tým riaditeľom, ktorí tie problémy budú mať. Verím, že to zvládnu.
Bugár, Béla, doterajší podpredseda NR SR (2012-04-04):
Ľubomír Vážny.
Vons, Peter, poslanec NR SR (2021-09-17):
Ďakujem. Áno, navrhujem, aby sa o tomto zákone hlasovalo v utorok 21. septembra o sedemnástej hodine.
P. Hrušovský, predseda NR SR: (2005-01-18):
A. Blajsko, poslanec: Vážený pán predseda, kolegyne, kolegovia, v záujme 34-tisíc akcionárov Prvej garantovanej akciovej spoločnosti žiadam vládu Slovenskej republiky o predloženie správy, aké boli zo strany štátu prijaté opatrenia pre ochranu majetku akcionárov Prvej garantovanej akciovej spoločnosti v súvislosti s postupom orgánov činných v trestnom konaní. Po zaistení štatutárov začali známe finančné skupiny svoju činnosť zameranú na získanie časti majetku tejto prosperujúcej spoločnosti. Od doby, čo zaistili štatutárov, tak trhová hodnota majetku Prvej garantovanej klesla zo 7,5 mld. o polovicu, čo silne poškodzuje záujmy týchto všetkých akcionárov. Ďakujem.
P. Paška, predseda NR SR: (2008-09-18):
Vážený pán predseda vlády, váš čas 15 minút, ktorý ste mali k dispozícii, už uplynul. Takže ani sa nespýtam pána poslanca, či chce položiť doplňujúcu otázku. A budeme pokračovať teraz odpoveďami na otázky, ktoré boli vyžrebované na jednotlivých členov vlády. A prvá otázka je od pani poslankyne Gibalovej, je tu, takže bude na ňu odpovedať pani ministerka práce, sociálnych vecí a rodiny Viera Tomanová. A otázka znie: „Pani ministerka, prosím, uveďte, koľkým evidovaným uchádzačom o zamestnanie nebola priznaná dávka v nezamestnanosti pre nesplnenie podmienky ustanovenia § 104 ods. 1 zákona č. 461/2003 Z. z. o sociálnom poistení v roku 2004, 2005, 2006 a 2007.“ Pani ministerka, máte slovo.
Pčolinský, Peter, podpredseda NR SR (2022-12-01):
Pán predseda Vetrák.
Šimečka, Michal, podpredseda NR SR (2024-01-18):
Vážené pani poslankyne, vážení páni poslanci, do rokovacej sály vchádza prezidentka Slovenskej republiky v sprievode predsedu Národnej rady za zvuku prezidentských fanfár. Následne zaznie štátna hymna Slovenskej republiky. (Príchod prezidentky Slovenskej republiky Zuzany Čaputovej v sprievode predsedu NR SR Petra Pellegriniho do rokovacej sály za zvukov prezidentských fanfár.) (Štátna hymna Slovenskej republiky.)
Blaha, Ľuboš, podpredseda NR SR (2023-12-18):
Pán poslanec Juraj Krúpa.
Pčolinský, Peter, podpredseda NR SR (2023-05-24):
Otváram rozpravu. Nemám žiadnu písomnú prihlášku. Hlási sa niekto ústne okrem navrhovateľa? Nie. Uzatváram možnosť sa prihlásiť do rozpravy. Jediný vystupujúci bude pán navrhovateľ, nech sa páči.
P. Hrušovský, predseda NR SR: (2003-10-24):
Včera sme prerušili rokovanie 18. schôdze Národnej rady prerokovaním vládnych návrhov zákonov, ktorých predkladateľom z poverenia vlády bol pán minister pôdohospodárstva. Odporúčam, aby sme teraz pristúpili k hlasovaniu o prerokovaných návrhoch. Ešte predtým, ako budeme hlasovať, prosím, aby ste sa prezentovali. Zistím počet prítomných poslancov v rokovacej sále. Páni poslanci, odporúčam, aby sme začali rokovať prerokúvaním návrhov zákonov a hlasovali o 10.00 hodine. Je všeobecný súhlas s takýmto postupom? O desiatej. (Hlasy v sále.) Pristúpime k rokovaniu o vládnom návrhu zákona o verejnom obstarávaní a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, ktorý prerokúvame ako tlač 326. Spoločnú správu výborov máte ako tlač 326a. Prosím teraz, aby z poverenia vlády Slovenskej republiky predmetný návrh zákona uviedol a odôvodnil podpredseda vlády a minister financií pán Ivan Mikloš. Nech sa páči, pán podpredseda.
Hrnčiar, Andrej, podpredseda NR SR (2019-01-29):
Pani poslankyňa Dubačová.
Benčík, Ján, poslanec NR SR (2023-06-15):
Poslanec Mazurek označil všetkých migrantov za zločincov a kriminálnikov. Pri tom množstve migrantov, ktorí aj prichádzajú na naše územie, je teoreticky možné, že sa medzi nimi vyskytne aj človek, ktorý mal opletačky s políciou, či bol dokonca odsúdený. Avšak toto Mazurekovo tvrdenie nadobúda zvláštny pôvab v súvislosti s tým, že práve on bol právoplatne odsúdený za extrémistické a rasistické výroky na adresu Rómov, takže skôr o ňom by bolo možné hovoriť ako o kriminálnikovi. Poslanec Mazurek tu skritizoval všetko možné, ale recept nejaký neponúkol. A ja sa pýtam teda, či trvá na tom recepte, ktorý kedysi ponúkol na svojom facebooku na profile, ktorý si neskôr po voľbách v roku 2016 vymazal, v súvislosti s jedným incidentom, ktorý sa odohral na hraniciach dvoch balkánskych krajín, keď sa skupina utečencov na noc ocitla uzavretá z oboch strán policajnými silami tých krajín na území cintorína. Cintorín je pietne miesto a treba sa tam správať, samozrejme, primerane tomuto významu, avšak keď sa skupina, väčšia skupina ľudí ocitne na takomto mieste na celú noc, akiste to nemôže dopadnúť dobre s tým cintorínom. No a poslanec Mazurek vtedy ponúkol takýto recept: „Toto by som riešil nasledovne, najprv pod hrozbou samopalu a obušku ten cintorín by museli vyčistiť tak, že by sa tam nenašiel ani špak. Potom by som ich dobil ako psov, zmlátil všetkých do modra, vykúpal ich v slznom plyne a následne vyhostil do tej špinavej púšte, odkiaľ tieto zvieratá vyliezli.“
P. Hrušovský, predseda NR SR: (2003-12-12):
Pán poslanec Číž.
Petrák, Ľubomír, poslanec NR SR (2013-05-23):
Pán predseda, v rozprave vystúpil pán poslanec Beblavý, ktorý predniesol doplňujúcu časť návrhu uznesenia, v ktorej žiada vládu Slovenskej republiky, aby predložila Národnej rade do 15. októbra konečnú verziu správy a aby táto obsahovala jednoznačné a konkrétne kroky opatrení. Poslanci majú predmetný návrh v laviciach rozdaný písomne, dajte, prosím, hlasovať o tomto návrhu.
Kollár, Boris, predseda NR SR (2022-12-08):
Prosím, prezentujme sa a hlasujeme. (Hlasovanie.) Prítomných 130 poslancov, za 119, proti žiadny, zdržalo sa 11. Konštatujem, že tento návrh zákona prerokujeme v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím pána spravodajcu, aby uviedol hlasovanie.
Číž, Miroslav, podpredseda NR SR (2015-06-26):
S reakciou pán poslanec Radošovský.
Ráž, Jozef, minister dopravy SR (2024-06-11):
Ďakujem pekne. Vážený pán predseda, vážené pani poslankyne, páni poslanci, dovoľte mi uviesť odôvodnenie, materiál návrh na vyslovenie súhlasu Národnej rady Slovenskej republiky s Dohodou o spoločnom leteckom priestore medzi Európskou úniou a jej členskými štátmi na jednej strane a Ukrajinou na druhej, na strane druhej. Cieľom dohody je postupné vytvorenie spoločného leteckého priestoru medzi EÚ, jej členskými štátmi a Ukrajinou, ktorý sa opiera najmä o rovnaké pravidlá v oblastiach bezpečnosti, bezpečnostnej ochrany manažmentu hotovej prevádzky, životného prostredia, ochrany spotrebiteľa, počítačových rezervačných systémov, ako aj rovnaké pravidlá vzhľadom na sociálne aspekty. Na tento účel sa v dohode stanovujú pravidlá, technické požiadavky, administratívne postupy a základné prevádzkové normy a vykonávajúce pravidlá, ktoré sa uplatňujú medzi zmluvnými stranami. Uvedený spoločný letecký priestor je založený na voľnom prístupe k trhu leteckej dopravy a na rovnakých podmienkach hospodárskej súťaže. Dohoda je mnohostrannou medzinárodnou zmluvou prezidentskej povahy podľa čl. 7 ods. 4 Ústavy Slovenskej republiky, ktorá priamo zakladá práva alebo povinnosti fyzických osôb alebo právnických osôb, a preto podlieha pred jej ratifikáciou súhlasu Národnej rady Slovenskej republiky. Zároveň je dohoda mnohostrannou medzinárodnou zmluvou prezidentskej povahy podľa čl. 7 ods. 5 Ústavy Slovenskej republiky, na vykonanie ktorej nie je potrebný zákon a ktorá po ratifikácii a vyhlásení spôsobom ustanoveným zákonom má prednosť pred zákonmi Slovenskej republiky. Vážení prítomní, dovoľujem si vás požiadať o súhlas s predkladaným návrhom a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Ďakujem pekne.
Fronc, Martin, poslanec NR SR (2014-12-10):
Ďakujem pekne, pán predseda. Len krátka poznámka. Naozaj je faktom, že samospráva mnoho škôl popredávala a teraz ich budeme znova financovať. Ale súhlasím s tým, že treba ich stavať. Ale druhá moja poznámka. Zaškoľme si deti, ktoré nastupujú do prvej triedy. Slovensko ju malo jednu z najvyšších v minulosti a od tohto čísla sme sa veľmi nevzdialili, preto k tomu, čo hovoril kolega vo svojom vystúpení, mám otázku: Aká je predstava zaistiť zákonom, povinnou predškolskou dochádzkou, aby tieto deti, ktoré dnes nie sú zaškolené, boli zaškolené? Je verejným tajomstvom, nie je to spočítané, že je mnoho detí, ktoré si neplnia povinnú školskú dochádzku. A neplnenie povinnej školskej dochádzky keď sa deje opakovane, je trestným činom. Napriek tomu si nevieme s tým poradiť. Je to v zákone, je to jasne povedané. Čiže ja nevidím tú cestu, že povieme, že dáme to do zákona, bude to povinné, že to bude aj fungovať, keď to nefunguje teraz pri platnom zákone a dokonca nefunguje to ani v tom, keď povinná školská dochádzka je zakotvená dokonca v ústave. Tak na to by som sa veľmi rád opýtal pána Polláka, ako si to predstavuje.
Zmajkovičová, Renáta, podpredsedníčka NR SR (2014-07-08):
Pán poslanec Mičovský.
M. Urbáni, poslanec: (2008-01-29):
V prvom rade je v reformnej zmluve obsiahnutá jasná definícia európskeho občianstva, ktoré je ústredným pojmom v demokratickej Únii. Po druhé. Táto zmluva dáva právnu silu Charte základných práv, ktorá bude zábezpekou pre európskych občanov aj pre národné inštitúcie. Neviem, či môžem pokračovať, alebo...
Fecko, Martin, poslanec NR SR (2017-06-20):
Ďakujem pekne. Pán kolega, ďakujem, že si spomenul tú dépeháčku, lebo ja síce nie som ekonóm, ale, samozrejme, že tú základnú ekonomiku každý nejakým spôsobom vnímame, ako tu ide v tomto štáte, ako nejde. A musím teraz tu tlmočiť jeden odkaz, ktorý nám dal ešte pán Mikloš, keď tu bol v minulom volebnom období, bývalý minister, keď tiež tu vystupoval za týmto pultom a keď bola reč na DPH, tak jednoznačne povedal, že on, resp. boj s DPH je boj s veternými mlynmi. A on vyslovene povedal, že ten, kto vyhrá tento boj, tak on by ho navrhol na Nobelovu cenu v Slovenskej republike. Takže takýto elán prakticky dal aj nám ďalším poslancom do boja s DPH, že on ako bývalý minister nevedel si s tým pomôcť. Samozrejme, že ja tiež by som bol najradšej, aby tu bol vyrovnaný rozpočet a aby všetko bolo transparentné. Len bojím sa, že momentálne, pokiaľ tam nastúpia aj nejaké kontroly, tak všade objavíme, viete, aký názov? Názov „Náš človek“. A sme mimo. Takže bojím sa, že bude to ešte veľký, ťažký boj, ale priložím ruku k dielu, čo budem môcť. Takže asi tak. Ďakujem pekne.
Baránik, Alojz, poslanec NR SR (2019-12-04):
Ja budem reagovať, pán minister, na vaše niektoré výroky a potom viacej poviem vo vystúpení. Predseda vlády keď zvolal okrúhly stôl, tak tam zavolal všetkých tých ľudí, ktorí tých sudcov kryjú, pretože sú obidvaja súčasťou... Ja počkám, počkám, pán podpredseda, no. Všetci sú súčasťou toho istého gangu, ktorý kryje tento systém tak, ako ten systém funguje. Predsa nemôžeme očakávať, že Generálna prokuratúra, ktorá si svojho bývalého generálneho prokurátora nevie odstíhať, že bude niečo s týmto robiť. Veď to je súčasťou toho systému a polícia je to isté. Nebyť toho, že tu máme vraždu novinára a jeho snúbenky, že sa im to prevalilo, tak to pokračuje tak ako predtým. Ale ten systém zostal rovnaký. Čiže nehovorte nám tu také somariny, že pán predseda vlády, ktorý je jednotkou zločineckej organizácie SMER, že zvolal okrúhly stôl, aby s týmto niečo robil! Veď nerobte si z nás srandu! Celé je to len o tom, že kamuflujete, ako sa dá, aby ten systém zostal taký, aký je, a robíte maximum pre to, aby to vyzeralo, že sa niečo s tým robí, ale v skutočnosti nerobíte nič. A ja vám poviem vo vystúpení viac o tom všetkom. A hovoriť to, že nechcete robiť príliš veľa, aby náhodou z toho nebolo zle. No skúste to robiť príliš veľa. To ešte nikto nikdy neskúsil. Vy stále hovoríte, že nesmieme robiť príliš veľa, radšej robíme menej, aby to akosi prischlo. To ste, to ste povedali, že nebudete dávať zbytočné disciplinárne návrhy. O tomto to je.
Vaľová, Jana, poslankyňa NR SR (2022-04-28):
... tu nemá nikto chodiť do parlamentu! (Reakcie z pléna.)
V. Veteška, podpredseda NR SR: (2006-12-07):
Ako prvý pán poslanec Jarjabek.
Pellegrini, Peter, predseda NR SR (2023-12-12):
Pán poslanec Truban.
Grendel, Gábor, podpredseda NR SR (2020-07-23):
Pán poslanec Takáč.
Šeliga, Juraj, podpredseda NR SR (2020-12-03):
Bola to naozaj náročná právnická odpoveď, pani ministerka. Chcete sa dopýtať? Nechce sa dopýtať pani poslankyňa. Tým pádom ďalšiu sa pýta pán poslanec Liba, ktorý nie je v rokovacej sále. Ja sa ospravedlňujem, museli ste čakať, pán minister. Vyhrešíme ho. Pani poslankyňa Halgašová má ďalšiu otázku na pani ministerku kultúry. A ona je v princípe rovnaká, ale, samozrejme, ju prečítam, ak chcete, pani poslankyňa. „Vážená pani ministerka, je v súlade s právnym poriadkom Slovenskej republiky, ak príslušný krajský pamiatkový úrad vydá záväzné stanovisko k zámeru výstavby v ochrannom pásme nehnuteľnej národnej kultúrnej pamiatky, ktoré je v rozpore s rozhodnutím Pamiatkového úradu Slovenskej republiky vzťahujúce sa k tomuto ochrannému pásmu.“ Nech sa páči, pani ministerka.
V. Palko, poslanec: (2008-06-25):
Ja som vymenoval fakty, ani jeden ste nespochybnili a stále používate vzápätí tie silné slová, že som klamal. Však všetko, čo som povedal, je pravda. Len vy sa ich pokúšate interpretovať spôsobom, z ktorého by ste akože vyšli ako nejako prijateľne. Ale prečo hovoríte také slová, že klamstvo. Však takto sa diskutovať naozaj, naozaj nedá. To s tým prieskumom, však to sú hlúposti. Však to sú hlúposti, pán minister. Dokedy to budete opakovať? A jednoducho podstata toho, čo som povedal, tak ako bolo nevkusné, nevkusné, že váš kamarát Počiatek bol na tej jachte s J & T, aj keby nič tam neprezrádzal, bolo to nevkusné. Ja som hovoril o tom, že podstatne nevkusnejšie, podstatne nevkusnejšie je to, keď váš človek Sim je na ministerstve obrany ako vedúci úradu, pričom jeho bývalá firma dostáva zákazky aj u vás na vnútre, aj na obrane. Toto považujem za nevkusné! A za nevkusné považujem to, že viceprezident Kopčík sa stal zrejme viceprezidentom na základe toho, že to je Simov kamarát. Toto považujem za proste nevkusné! Celú kombináciu týchto faktov. A nezvyknem chodiť okolo nevkusných vecí bez toho, žeby som ich nekomentoval.
Laššáková, Jana, podpredsedníčka NR SR (2015-03-12):
Ďakujem pekne, pán minister, zaujmite miesto určené pre navrhovateľov. A dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Dušanovi Bublavému. Nech sa páči, pán poslanec.
Matovič, Igor, poslanec NR SR (2015-04-24):
Takže začnem od konca. Áno, na tomto človeku chcem niečo povedať. Presne to, čo povedal on sám. Sám ma oslovil a povedal, že chce toto posolstvo dať poslancom Národnej rady, a myslím si, že na jeho vystúpení nebolo absolútne nič nemorálne. Sám nezvýrazňoval nejako ten svoj problém, iba ho popísal. Áno, medzi riadkami spomenul, že v podstate kvôli nedbanlivosti lekára prišiel aj o sietnicu na druhom oku a dnes ako 26-ročný chlapec je úplne slepý. Ale nezvýrazňoval tento problém, ale myslím si, že spôsob, jako to podal, a spôsob, akým sa vám snaží prehovoriť do duše, je správny, len, bohužiaľ, dvierka k vašej duši sú zatvorené, alebo k vašim srdciam. Jednoducho omnoho lepšie a účinnejšie pre vás je robiť kšefty, jako sa zastať takýchto ľudí a pochopiť, čo vlastne chcú. Keď tu bolo spomenuté, že riaditeľ nemocnice nemôže predsa za diagnostiku, myslím, že kolega Martvoň to povedal, myslím si, každý, kto počúval, pochopil, ako to hovorím. Aj príklad mojej dcéry Klárky, štvorročnej, vtedy, keď bola v nemocnici v Trnave. To, že jej povedali, že má problém s obličkou, a nie slepák, bol nie problém lekára, ale problém toho, že mal diagnostické prístroje také, kde to nedokázal rozoznať. Ak by sa v tej nemocnici vo veľkom nerozkrádalo, ten lekár by mal prístroj, ktorý by mu jednoznačne určil diagnózu, a moja dcéra nemusela štyri dni byť liečená na niečo, čo vôbec liečená nemala byť, a nemusela prísť na Kramáre s prasknutým slepákom, v akútnom stave, kedy normálne podľa štúdií je vysoká mortalita. Štvorročné decko mohlo zomrieť. A ten príklad budem hovoriť dovtedy, dokedy to nepochopíte, napriek tomu, že to je moja dcéra, lebo o to skôr to viete pochopiť. A, kolegyňa Nachmatová (pozn. red.: správne má byť „Nachtmannová“), vyslúžili ste si trestné oznámenie, lebo ste ma obvinili z trestného činu, a všetci, kto chce vedieť, vie, že to tak nebolo a že doviezť 150-tonový stroj musíte jedine tak, že ho rozoberiete.
Vaľová, Jana, poslankyňa NR SR (2013-03-20):
Teraz budeme pokračovať v hlasovaní o prvom návrhu pani poslankyne Jurínovej. Vzhľadom na to, že bol schválený pozmeňujúci návrh pani poslankyni Tomanovej, o bodoch 1 až 3 návrhu pani poslankyni Jurínovej nemožno hlasovať. Prosím, pán predseda, dajte hlasovať o bodoch 4 a 5 z prvého návrhu pani poslankyne Jurínovej.
Viskupič, Jozef, poslanec NR SR (2013-09-18):
Ďakujem. Pán poslanec, ja celkom rozumiem tomu emočnému pohnutiu, s akým si začínal, síce napriek ustanoveniam rokovacieho poriadku, svoj prejav. A mne dnes takisto nie je dvakrát veselo na duši. A myslím si, že sme boli pripravení, a ja nie som tu fakt také dlhé obdobie a mám rešpekt voči autoritám, dokážem si vážiť inštitút prvého medzi rovnými a mal som pocit doteraz, že napriek názorovým nezhodám, iným hodnotovým rámcom, sa vieme kultivovane baviť o problémoch, ktoré vedia pohýnať túto spoločnosť ďalej. Ja ale momentálne som plný skepsy, pretože tvoja výzva opäť padla len na pravú časť parlamentu, opäť sa zapájame do rozpravy len ľudia, ktorí sú v opozíciách, či už ústami predsedu parlamentu, štandardných alebo neviem akých iných zoskupeniach, takže ja ju prijímam. Ja tú výzvu prijímam a myslím si, že áno, výkon poslaneckého mandátu súvisí so zodpovednosťou. A možno, neraz to pán predseda parlamentu urobil, by mohol na toto zareagovať z titulu svojej pozície aj teraz v rozprave. Ďakujem.
Bugár, Béla, podpredseda NR SR (2019-09-13):
Pán poslanec Pčolinský.
Nemec, Richard, poslanec NR SR (2022-06-14):
Ďakujem, pán predseda. Pani Vaľová, ja som tam sedel dosť dlho. Vy namiesto toho, aby ste tej komisii poďakovali, že dali plno otázok, lebo vy ste tam nesedeli naozaj toľko hodín, koľko tu bolo povedané. To, že ste to sledovali zvonku a behali ste tu za novinármi, tak to je, to je proste váš, váš prejav. Problém je to, že tie deti, ktoré vás teraz počuli hore, a niekto si tú námahu dá, že si pozrie to vypočúvanie a teraz, čo ste tu tliachali, ako ste klamali, tak si to zostrihá a budete na hanbu celého vášho východu. Ďakujem.
Blanár, Juraj, podpredseda NR SR (2021-05-10):
Na vaše vystúpenie sedem faktických poznámok. Ako prvý sa prihlásil pán minister hospodárstva. Poprosím, zapojte mu mikrofón.
Senko, Ján, poslanec NR SR (2013-01-31):
Ďakujem za slovo. Vážená pani podpredsedníčka, vážený pán minister, vážené pani poslankyne, vážení páni poslanci, vážení prítomní, v súlade s § 73 ods. 1 zákona o rokovacom poriadku Národnej rady podávam v prvom čítaní spravodajskú informáciu o vládnom návrhu zákona, ktorým sa mení zákon č. 434/2010 Z. z. o poskytovaní dotácií Ministerstva kultúry Slovenskej republiky. Konštatujem, že uvedený návrh spĺňa po formálnoprávnej stránke všetky náležitosti uvedené v zákone o rokovacom poriadku, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode novej právnej úpravy a o súlade návrhu zákona s Ústavou Slovenskej republiky, zákonmi a medzinárodnými zmluvami, ktorými je Slovenská republika viazaná, ako aj s právom Európskej únie. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku vybraných vplyvov a doložku zlučiteľnosti právneho predpisu s právom Európskej únie. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada uzniesla v zmysle rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 11. januára 2013 č. 340 a v zmysle rokovacieho poriadku navrhujem, aby návrh zákona prerokovali: ústavnoprávny výbor, výbor pre financie a rozpočet a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Vážená pani podpredsedníčka, skončil som, prosím, otvorte rozpravu.
Laššáková, Jana, podpredsedníčka NR SR (2012-06-20):
Pán poslanec Mihál, nech sa páči. Máte slovo.
T. Cabaj, podpredseda NR SR: (2009-10-27):
Vyhlasujem rozpravu za skončenú. Prerušujem rokovanie o tomto bode. Vážená pani poslankyňa, poslanci, prerušujem rokovanie v dnešný deň. Pokračovať budeme ráno o 9.00 hodine podľa schváleného programu, a to návrhom poslancov Národnej rady Slovenskej republiky Tatiany Rosovej, Jaroslava Ivanča na vydanie zákona, ktorým sa mení a dopĺňa zákon č .245/2008 Z. z. o výchove a vzdelávaní (školský zákon). A k celému tomu, tak ako je už informácia, že máme spoločnú správu o skrátenom konaní zákona, ktorý prerokúvame, teda bez lehôt. Takže budeme pokračovať najskôr v druhom a treťom čítaní zákonom v skrátenom konaní a potom následne teda tým, ktorý som už uviedol. Príjemnú dobrú noc. (Prerušenie rokovania o 19.02 hodine.)
Kollár, Boris, predseda NR SR (2023-02-01):
Pán poslanec Taraba, nech sa páči.
Kuffa, Filip, poslanec NR SR (2021-06-24):
No keď už mám zapnutý mikrofón a nikto tam nesedí, ale aj tak idem. Tuná agentka LGBTI agendy a hlásateľka gender agendy si tu prišla poplačkať, keď jej niekto povie, že je predstaviteľkou tejto agendy. Vôbec tu nebolo na ňu povedané, že je nejaký buzerant alebo čo. Padli tu nejaké iné slová. Čiže to boli čisté klamstvá a zavádzanie z jej strany. (Ruch v sále.) Ďalej sme tu mali možnosť počuť v rozprave, že my sme asi takí hlupáci, že my presne vieme, kedy začína život, a vy neviete. No nie, my to nehovoríme. Keby ste boli aspoň priemerne inteligentná, život začal pred niekoľkými miliónmi rokov. A čo sa týka aj vývoja ľudského jedinca. No naozaj my to tiež nevieme, kedy presne, v ktorom okamihu začína, kedy splynú pohlavné bunky, kedy začína zygota, morula, blastula, gastrula. Ale na rozdiel od vás, vy tu poviete, že vy presne viete, kedy začína ten 12. týždeň. Vy sa takto hrdíte, že presne do 12. týždňa tuná končí. Tak na jednej strane poviete, my nevieme kedy, ale na druhej strane vy tvrdíte, my presne vieme, kedy končí 12. týždeň. Tak vy sa vôbec počúvate, čo v tej rozprave tuná prednášate?! A keď už ste taká hlásateľka tej gender agendy a dovolili ste si teda verejne nás tam osočiť, Kuffovcov... (Neutíchajúci ruch v sále a prerušenie vystúpenia predsedajúcim.)
Náhlik, Peter, poslanec NR SR (2015-05-06):
Pán predseda, dajte, prosím, hlasovať o bodoch zo spoločnej správy 1 až 29 s odporúčaním gestorského výboru schváliť.
Laššáková, Jana, podpredsedníčka NR SR (2012-11-07):
Panie poslankyne, páni poslanci, o slovo požiadal predseda Národnej rady Pavol Paška. Nech sa páči, pán predseda.
Matejička, Vladimír, poslanec NR SR (2010-12-09):
Áno, skrátka odpoviem. Pán Somogyi tuším, čo to bolo, hovoril, že kupuje ten denník Új Szó, áno? Tak by som len chcel povedať, že neviem, či číta odzadu denník Új Szó, lebo voľakedy sa Pravda údajne tak čítala, že zozadu športové správy. Tento titulok vyšiel 29. novembra v denníku Új Szó a bolo tam doslova po maďarsky vám poviem, lebo mňa nepredajú ani Maďari. Magyar fellegvár. Viete asi, čo to znamená, to je bašta maďarstva. No ale nebudem to teraz tak rozvíjať, ja len chcem to pripomenúť, že od malička žijem na národnostne zmiešanom území, mám tam veľa priateľov, ja neútočím proti maďarskej menšine, ale odsudzujem to, čo robí maďarská politická reprezentácia. Ďakujem. (Potlesk.)
Kalist, Peter, poslanec NR SR (2011-09-13):
No, ja by som chcel k pánovi poslancovi Rašimu povedať len veľmi jednoducho, že populizmus ako vždy, čo iné by sme mali čakať. A pokiaľ viem, rozprávame teraz o premiérke, nie o zdravotníckych zákonoch. No musím povedať, že zavádzaš alebo zavádzate, no, rokovanie Kategorizačnej komisie nikdy nebolo verejné. Dokonca dovolím si prečítať dodatok k Štatútu Kategorizačnej komisie pre liečivá. Štatút Kategorizačnej komisie pre liečivá sa dopĺňa takto, dopĺňa sa novým odsekom 11, ktorý znie: „Na zasadnutí komisie sa môžu bez práva hlasovať zúčastniť len zamestnanci ministerstva prizvaní predsedom komisie a ďalšie osoby prizvané členmi komisie po predchádzajúcom súhlase predsedu komisie. Na osoby uvedené v predchádzajúcej vete sa vzťahuje povinnosť zachovávať mlčanlivosť o všetkých skutočnostiach, o ktorých sa na zasadnutí komisie dozvedeli.“ Dodatok nadobudol účinnosť 1. decembra 2009, podpísaný Richard Raši, minister. Neviem, o čom rozprávate, neviem, o čom rozprávate ako o verejnom zasadnutí Kategorizačnej komisie, ktoré nikdy nebolo verejné. V aktuálne schválenom zákone budú zasadnutia, teda rokovania zasadnutia, zápisy o tom, budú zverejnené na internete. Doteraz to tak nebolo. A neviem, aký problém má predstaviteľ a bývalý minister takej veľmi sociálnej vlády s tým, že budú lacnejšie lieky. Ja fakt neviem, čo je s tým za problém. Ďakujem.
Ďurovčík, Emil, poslanec NR SR (2019-12-05):
Vážený pán predsedajúci, v rozprave nevystúpil žiadny poslanec a nebol podaný žiadny pozmeňujúci návrh. Taktiež zo spoločnej správy nevyplývajú žiadne pozmeňujúce a doplňujúce návrhy. Sme v treťom čítaní, otvorte, prosím, rozpravu.
Zmajkovičová, Renáta, podpredsedníčka NR SR (2012-07-31):
Pani poslankyňa Janíková.
P. Pelegrini, poslanec: (2007-09-19):
Národná rada Slovenskej republiky uznesením č. 416  z 19. júna 2007 pridelila vládny návrh zákona, ktorým sa dopĺňa zákon č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov (tlač 318), na prerokovanie v druhom čítaní vo výboroch do 6. septembra 2007 a v gestorskom výbore do 7. septembra 2007, a to Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodársku politiku. Vládny návrh zákona, ktorým sa dopĺňa zákon č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov, prerokovali výbory, ktorým bol pridelený, nasledovne. Ústavnoprávny výbor Národnej rady Slovenskej republiky prerokoval návrh zákona 5. septembra 2007 a uznesením č. 215 odporučil Národnej rade Slovenskej republiky návrh zákona schváliť so zmenou  uvedenou v uznesení. Výbor Národnej rady Slovenskej republiky pre hospodársku politiku uznesením č. 184 zo 4. septembra 2007 odporučil Národnej rade Slovenskej republiky návrh zákona schváliť  so zmenami a doplnkami  uvedenými v prílohe uznesenia. Gestorský výbor v súlade s § 79 ods. 4 písm. e)  rokovacieho poriadku odporúča Národnej rade Slovenskej republiky o bodoch 1, 2 a 3 v časti IV spoločnej správy hlasovať spoločne s odporúčaním gestorského výboru schváliť ich. Gestorský výbor na základe stanovísk výborov v súlade s § 79 ods. 4 a § 83  rokovacieho poriadku odporúča Národnej rade Slovenskej republiky vládny návrh zákona, ktorým sa dopĺňa zákon č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov, schváliť. Spoločná správa výborov Národnej rady Slovenskej republiky o výsledku prerokovania  vládneho návrhu zákona, ktorým sa dopĺňa zákon č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov (tlač 318a), v druhom čítaní bola schválená uznesením č. 195 z 11. septembra 2007. Súčasne ma výbor poveril predložiť Národnej rade Slovenskej republiky túto spoločnú správu výborov o výsledku prerokovania návrhu zákona a poveril ma právomocami podľa § 81 ods. 2, § 83 ods. 4, § 84 ods. 2 a § 86 rokovacieho poriadku. Pán predsedajúci, prosím, otvorte rozpravu.
Kotleba, Marian, poslanec NR SR (2020-07-15):
Pán poslanec Stančík, na vás bolo vidno pri tom vašom príhovore, že nie ste celkom v pohode, a nie ste celkom uzrozumený s tým, čo hovoríte, ale... (Smiech v sále.) Ja chápem, že obhajovať zabíjanie detí je náročné a ťažké, a nemôže to byť len tak. Ale chcem sa vás spýtať, čo má táto COVID-19 kríza spojené, spoločné s potratmi. Čo to má spoločné, keď ste povedali, že prečo to riešime, a ešte teraz, v tejto, v tomto období krízy. Čo to má spoločné? A vy ste povedali, že prečo to chceme riešiť a prečo to vlastne nasilu tlačíme, keď, keď tie potraty klesajú umelé, umelé potraty. A ja sa pýtam, že keď už ste sa pustili do tej štatistiky, že či naozaj klesajú všetky, či naozaj klesajú aj umelé potraty vykonané cudzinkám na Slovensku. A či napríklad, ak nechcete, ako tu niektorí kolegovia vaši hovoria, obmedzovať vaše ženy, partnerky, dcéry, vnučky, sestry, tak že či by ste mali odvahu aspoň na to, aby sme zrušili tú potratovú puri... turistiku na Slovensku, aby sa tie potraty na Slovensku nevykonávali cudzinkám vôbec, nula, nula. Či ani na to nemáte odvahu, lebo poviete, že päť zariadení príde o nejaké peniaze, krvavé peniaze? Lebo ak aspoň na toto máte odvahu, tak to povedzte a my v najlepšom úmysle vám vyjsť v ústrety sme ochotní jeden ten návrh upraviť tak, aby zakazoval a úplne rušil aspoň tú potratovú turistiku. Povedzte to z koalície, že áno, aspoň toto chceme jasne urobiť. A my to urobíme, lebo my nehľadáme, ako sa to nedá, ale ako, ako sa to môže dať. Ďakujem.
Hrnčiar, Andrej, podpredseda NR SR (2017-09-07):
Takže budeme pokračovať faktickými poznámkami na vystúpenie pána ministra. Tá najdôležitejšia faktická poznámka pána poslanca Galka, nech sa páči.
Poliačik, Martin, poslanec NR SR (2012-11-06):
Ďakujem, pán predseda. Vážené kolegyne, kolegovia, Ústavnoprávny výbor Slovenskej republiky ma 4. septembra 2012 určil za spravodajcu k návrhu poslancov Národnej rady Jozefa Viskupiča a Miroslava Kadúca na vydanie zákona, ktorým sa ruší zákon Slovenskej národnej rady č. 45/1989 Zb. o poslancoch Slovenskej národnej rady v znení neskorších predpisov. O tomto zákone rokujeme ako o tlači 211, podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh zákona bol doručený poslancom v zákonom ustanovenej pätnásťdňovej lehote pred schôdzou Národnej rady, na ktorej sa uskutočňuje jeho prvé čítanie, a konštatujem, že uvedený návrh spĺňa po formálnoprávnej stránke náležitosti uvedené v § 67 a § 68 zákona o rokovacom poriadku, ako aj náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Navrhovatelia predkladajú návrh zákona s cieľom zrušiť zákon Slovenskej národnej rady č. 45/1989 Zb. o poslancoch Slovenskej národnej rady. Dôvodová správa obsahuje náležitosti v zmysle zákona o rokovacom poriadku. Z pripojenej doložky zlučiteľnosti návrhu právneho predpisu s právom Európskej únie vyplýva, že problematika návrhu právneho predpisu nie je upravená v práve Európskej únie a nie je obsiahnutá v judikatúre Súdneho dvora Európskej únie. Doložka vybraných vplyvov k predmetnému návrhu zákona obsahuje zhodnotenie vplyvu na štátny rozpočet a rozpočet verejnej správy, ako aj zhodnotenie sociálnych vplyvov, vplyvov na podnikateľské prostredie, životné prostredie a informatizáciu spoločnosti. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada Slovenskej republiky uzniesla podľa § 73 ods. 3 písm. c) zákona o rokovacom poriadku na tom, že po rozprave uvedený návrh zákona prerokuje v druhom čítaní. V súlade s rozhodnutím predsedu Národnej rady z 24. augusta 2012 č. 196 navrhujem, aby návrh zákona prerokoval Ústavnoprávny výbor Národnej rady, ktorý bude zároveň aj gestorským výborom. Odporúčam lehotu na prerokovanie návrhu zákona v druhom čítaní v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predseda, prosím, otvorte všeobecnú rozpravu. Skončil som, ďakujem.
Beluský, Martin, poslanec NR SR (2023-03-15):
Pán predseda, ja si len dovolím pripomenúť členom výboru na kontrolu činnosti Národného bezpečnostného úradu, dnes 12.15 h v našej zasadačke, ďakujem pekne.
Nachtmannová, Oľga, poslankyňa NR SR (2015-05-28):
Ďakujem za slovo. Ja som už nechcela reagovať, pán poslanec. Ale v závere vášho vystúpenia ten „vysmiaty Deutsche Telekom“. No bodaj by nebol vysmiaty, on bol hlavne vysmiaty v tom roku, keď sa privatizovali Slovenské telekomunikácie. Prepáčte, ale s tvrdením, že štát je zlý vlastník, že nedokáže spravovať financie, súkromník musí ísť do toho. Teda, pardon, súkromník dokáže, štát nedokáže a potom sa ten podnik predá štátnemu podniku. Veď Deutsche Telekom je čo? A navyše, predá sa to tak, že všetko je utajené, že ľudia sa k tomu vôbec nedostanú. To bola tá úžasná privatizácia! Tak vtedy bol obzvlášť vysmiaty. Prepáčte, keby si od vás niekto kupoval podiel vo vašom podniku, a vy mu predáte 51% akcií, vy si necháte 49 % s tým, že v tom chcete ďalej podnikať, veď to je taká naivita, taká hlúposť a to sa vtedy udialo. Ako môže štát, ktorý má potom menšinu, vôbec rozhodovať o tom podniku? Nie teraz bol vysmiaty, teraz bolo racionálne, pretože keď štát nemohol o tom rozhodovať, tak ako jeho postavenie fakt bolo značne oslabené. Asi aj vy ako súkromný podnikateľ by ste ťažko predávali 51% akcií. Takže s tým vysmiatím by som bola opatrnejšia, s týmto pojmom. Ďakujem.
Borguľa, Martin, poslanec NR SR (2021-09-29):
Ďakujem veľmi pekne za slovo. Z prejavu predsedu parlamentu by som rád vyzdvihol slová, že ďakujem, pán generálny prokurátor, za to, že ste ostali prokurátorom a nestali ste sa politikom alebo marketérom. Jednoducho robíte robotu, ktorú robiť máte, robíte ju v zmysle pravidiel a kompetencií, ktoré sú vám dané, a nerobíte ju tak, ako by si to želal či už nejaký politik, alebo novinár. Viete, keď sme vás volili, tak tu bola veľká diskusia o tom, či vás voliť verejne alebo tajne, lebo v prípade, že vás volíme verejne, čo teda nakoniec sme aj verejne volili, tak bol strach, že ostanete zaviazaný jednoducho tým, ktorí vás volili, a budete bojovať proti tým, ktorí vás nevolili. Aj toto ukazuje o tom, že ste človek, ktorý je podľa mňa na správnom mieste a ktorý si stojí za svojou profesionálnou cťou, lebo netrvalo dlho a sedíme tu a práve tí, ktorí vás, mnohí tí, ktorí vás volili, vás dneska kritizujú za to, že nefungujete spôsobom takým, že sa ukáže na niekoho a vy jednoducho po ňom idete. Ja si to veľmi vážim, že tie pravidlá hry, ktoré sú tu stanovené, ktoré platili predtým, platia aj teraz. Mne by sa nepáčilo, keby som bol napríklad profesionálny futbalista a hral by som zápas, v 30. minúte by naše mužstvo faulovalo, nejaký náš hráč by bol vylúčený a miesto toho, aby sme sa my ako korektne pozreli a uvedomili si, že áno, sú nejaké pravidlá, ktoré treba dodržiavať, tak my by sme začali meniť ten hrací poriadok a pravidlá toho zápasu tak, ako nám to vyhovuje. Ja si myslím, že to nie je správne. A hlavne aj tí, ktorí to meniť chcú, by si mali uvedomiť, že dnes im to možno vyhovuje, ale do budúcnosti sa to môže otočiť proti nim. Ešte raz zopakujem, že ďakujem, že ste ostali politikom, či že ste ostali prokurátorom a nie ste politikom a... (Prerušenie vystúpenia časomerom.)
Vetrák, Milan, poslanec NR SR (2021-04-01):
Ďakujem pekne za slovo. Vážený pán predsedajúci, vážené pani poslankyne, vážení páni poslanci, predseda Národnej rady rozhodnutím č. 411 z 1. februára 2021 pridelil predmetnú informáciu na prerokovanie ústavnoprávnemu výboru. Vláda predkladá informáciu na základe § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky, a to v polročných intervaloch. Súčasťou uvedeného zákona je povinnosť vlády informovať Národnú radu o vydaných aproximačných nariadeniach a o ďalšom zámere ich prijímania. Ústavnoprávny výbor prerokoval uvedenú informáciu na svojej 65. schôdzi 11. marca 2021 a uznesením č. 229 odporúča Národnej rade vziať ju na vedomie. Pán predsedajúci, prosím, otvorte rozpravu.
Zmajkovičová, Renáta, podpredsedníčka NR SR (2013-10-15):
Pán poslanec Jasaň.
V. Veteška, podpredseda NR SR: (2004-10-26):
vládnom návrhu zákona, ktorým sa mení a dopĺňa zákon č. 106/2004 Z. z. o spotrebnej dani  z tabakových výrobkov . Vládny návrh zákona ste dostali pred prvým čítaním ako tlač 841. Spoločnú správu máte ako tlač 841a. Prosím teraz podpredsedu vlády a ministra financií Slovenskej republiky pána Ivana Mikloša, aby vládny návrh zákona odôvodnil.
Ďuriš Nicholsonová, Lucia, podpredsedníčka NR SR (2017-12-06):
Pán poslanec Marosz, nech sa páči.
Laššáková, Jana, podpredsedníčka NR SR (2012-09-11):
Pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Pani poslankyňa Mezenská, Helena. Končím možnosť prihlásiť sa do rozpravy. Nech sa páči, pani poslankyňa, máte slovo.
Grendel, Gábor, poslanec NR SR (2019-09-12):
Ďakujem, pán predsedajúci. Pripomínam členom Osobitného kontrolného výboru na kontrolu činnosti SIS, že o 12.15 hod. máme rokovanie v ubytovacej časti Národnej rady.
P. Paška, predseda NR SR: (2007-05-15):
A dovoľte v tomto kontexte poďakovať Slovenskej lige za všetko, čo za tých sto rokov urobila, ale hlavne vyzvať, aby bola našou predĺženou rukou všade tam, kde budeme chcieť a chceme hovoriť o hodnotách, ktoré sú spoločné. A tými nie sú len národný záujem, len vlastenectvo, tými nie sú len naše historické väzby a kontexty, ale aj všetko hodnoty demokracie, ktoré sú hnacím motorom demokratizačného procesu nielen v Európe, ale aj vo svete. Drahí priatelia zo Spojených štátov, bez vás, bez vašich predkov a generácií, ktoré sa sto rokov na tom podieľali, by to nebolo išlo ani pri zrode našej štátnosti. Ale som presvedčený, že bez vás a bez všetkých krajanov žijúcich kdekoľvek na svete to nepôjde ani z pohľadu nášho prirodzeného záujmu presadzovať náš slovenský národný záujem. Dúfam, že vždy na báze hodnôt, ktoré nás spájajú a spájajú celý demokratický svet, budeme vedieť komunikovať aj o našom vlastenectve bez toho, aby nás niekto obviňoval z akýchkoľvek iných záujmov. Želám vám všetko dobré. Ďakujem pekne. (Potlesk.)
M. Hort, podpredseda NR SR: (2007-12-11):
Prerušujem rokovanie o tomto bode programu. Skôr ako pristúpime k ďalšiemu bodu, dovoľte, aby som na balkóne Národnej rady privítal pána Stepašina, ktorý je predseda najvyššieho kontrolného inštitútu Ruskej federácie, tzv. Ščotnej palaty. A je to aj bývalý premiér Ruskej federácie. (Potlesk.) Takže ho srdečne pozdravujeme a pozdravujeme aj veľvyslanca Ruskej federácie, ktorý ho doprevádza, a je to aj náš predseda NKÚ Janko Jasovský. (Potlesk.) Teraz pristúpime k prvému čítaniu návrhu poslancov Národnej rady Slovenskej republiky Daniela Lipšica a Pavla Minárika na vydanie zákona, ktorým sa dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov . Návrh zákona ste dostali ako tlač 493 a návrh na jeho pridelenie na prerokovanie výborom máte v rozhodnutí č. 487. Dávam slovo teraz Danielovi Lipšicovi, aby návrh zákona uviedol. Nech sa páči, pán navrhovateľ.
V. Veteška, podpredseda NR SR: (2004-03-03):
Budeme pokračovať prvým čítaním o návrhu poslanca Národnej rady Slovenskej republiky Ľubomíra Vážneho na vydanie zákona, ktorým sa mení a dopĺňa zákon č. .../2004 Z. z. o letiskových spoločnostiach a o zmene a doplnení zákona č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení zákona č. 37/2002 Z. z. Návrh zákona ste dostali ako tlač 573. Návrh na jeho pridelenie výborom máte v rozhodnutí č. 591. Pán poslanec Vážny, môžete predložiť návrh zákona.
Šefčík, Marek, poslanec NR SR (2023-03-21):
Ďakujem pekne, pán predsedajúci. Vážené panie poslankyne, páni poslanci, v súlade s § 80 ods. 1 zákona o rokovacom poriadku som bol určený za spravodajcu k návrhu uvedeného zákona. Je to tlač 1370. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva a národnostné menšiny a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, prosím, otvorte všeobecnú rozpravu.
Hrnčiar, Andrej, podpredseda NR SR (2017-11-30):
O slovo požiadal pán spravodajca. Nech sa páči.
Bobík, Jozef, poslanec NR SR (2015-04-15):
Pán podpredseda, čiže ja rozumiem tomu, lebo vaša úloha je, keď bolo vydané heslo „kultúra podvodu“, je potrebné, aby všetci, podľa možnosti aj tí, ktorí majú prax napríklad v stavebníctve, aby toto definovali, aby sa to stalo akýmsi takým na Slovensku pojmom, že to tak je. Ale ono to tak absolútne nie je. Veď verejné obstarávania a diaľnice alebo iné teda obstarávania sa nedejú len na Slovensku, dejú sa aj v Čechách, aj v Rakúsku, aj v Poľsku, aj v Maďarsku, aj inde. A keďže sme tu v Európe, tak dá sa povedať, že mnohé stavby alebo mnohé obstarávania sú si podobné, ak nie identické. Takže z toho pohľadu sa dá usúdiť, či tie stavby, o ktorých teraz rozprávame, či sú v nejakej realite, v nejakom európskom priemere, alebo idú zásadne pod neho. Fakty sú také, že zhruba kopírujú stredoeurópsky priemer, tak to znamená, že vy len chcete udržať ďalej tie vysoké ceny, ktoré, samozrejme, že vám vyhovujú, aj vašim blízkym, dodávateľom stavieb, alebo iných teda obstarávaní, lebo máte na to svoje dôvody. Ale už tu kolega Zajac spomínal korekcie, ale ony nie sú len na stavbách, tie korekcie dnes máme, teraz zhodou okolností riešime informačné systémy, kde zo šestnástich kontrol 16 bolo chybných. Vo všetkých šestnástich prípadoch sú korekcie 25 %, teraz nechcem byť nejaký absolútny pesimista, keby bolo 25 kontrol, či by... (Prerušenie vystúpenia časomerom.)
Madej, Róbert, poslanec NR SR (2011-10-21):
Ďakujem pekne. Pán predsedajúci, v rozprave vystúpili dvaja poslanci Národnej rady. Bol vyňatý jeden bod zo správy. Preto budeme hlasovať najprv o bode, o bodoch 1 a 2 zo správy spoločne, s odporúčaním gestorského výboru schváliť.
Bašistová, Alena, poslankyňa NR SR (2018-09-13):
Hlasovali sme o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Glváč, Martin, podpredseda NR SR (2017-06-14):
Ďakujem. Dávam slovo spoločnému spravodajcovi z výboru pre vzdelávanie, vedu, mládež a šport poslancovi Pavlovi Gogovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči.
Šimečka, Michal, podpredseda NR SR (2024-04-23):
Ďakujem veľmi pekne a tým sme teda vyčerpali zoznam tých, ktorí sa prihlásili písomne. A pýtam sa, či sa niekto do rozpravy chce prihlásiť ústne. Nie je tomu tak, takže vyhlasujem rozpravu za skončenú. A chcem sa spýtať pani ministerky, či sa k nej chce ako navrhovateľka ešte vyjadriť. Nech sa páči.